open-index/open-wikipedia-markdown huggingface dataset:
Jan Jaroszewicz

**Jan Jaroszewicz** (27. toukokuuta 1903 – 17. huhtikuuta 1980) oli puolalainen roomalaiskatolinen piispa. Hänet vihittiin papiksi 11. lokakuuta 1925 ja nimitettiin Kielcen vihkipiispaksi sekä Letopoliin titulaaripiispaksi 10. joulukuuta 1957. Piispaksi vihkiminen seurasi 11. helmikuuta 1958. Pääkonsekraattorina toimi Czeslaw Kaczmarek, jota avustivat Michal Klepacz ja Piotr Kałwa. 

Jaroszewicz osallistui Vatikaanin toiseen kirkolliskokoukseen. Hän sai 20. maaliskuuta 1967 nimityksen Kielcen piispaksi, jona hän toimi kuolemaansa saakka.

## Lähteet
Egidio Negrin

**Egidio Negrin** (4. huhtikuuta 1907 – 15. tammikuuta 1958) oli italialainen roomalaiskatolinen arkkipiispa. Hänet vihittiin papiksi Vicenzan hiippakuntaan 14. heinäkuuta 1930 ja nimitettiin Ravennan arkkipiispaksi 24. toukokuuta 1952. Piispaksi vihkiminen seurasi 29. kesäkuuta; pääkonsekraattorina toimi Carlo Zinato, jota avustivat Antonio Mantiero ja Giuseppe Zaffonato.

Negrin sai 4. huhtikuuta 1956 nimityksen Trevison piispaksi (henkilökohtainen titteli: arkkipiispa), jona hän toimi kuolemaansa saakka.

## Lähteet
Carlo Zinato

**Carlo Zinato** (18. joulukuuta 1890 – 23. kesäkuuta 1974) oli italialainen roomalaiskatolinen piispa. Hän syntyi Venetsiassa ja sai pappisvihkimyksensä 28. heinäkuuta 1913. Hänet nimitettiin Vicenzan piispaksi 8. kesäkuuta 1943, ja hänet vihki piispaksi 25. heinäkuuta Giovanni Jeremichin ja Umberto Ravettan avustama Adeodato Giovanni Piazza.

Zinato osallistui Vatikaanin toiseen kirkolliskokoukseen ja jäi eläkkeelle 11. syyskuuta 1971.

## Lähteet
Anton Perwein

**Anton Perwein** (10. marraskuuta 1911 – 14. joulukuuta 1981) oli itävaltalainen käsipalloilija. Hän kilpaili vuoden 1936 kesäolympialaisissa Berliinissä ja kuului siellä hopeaa saaneeseen joukkueeseen.

## Lähteet
Matteo Pellegrino

**Matteo Pellegrino** (3. joulukuuta 1877 – 23. helmikuuta 1936) oli italialainen roomalaiskatolinen piispa. Hänet nimitettiin Bobbio–San Colombano hiippakunnan piispaksi 17. joulukuuta 1928. Piispaksi vihkiminen seurasi 17. huhtikuuta 1929, ja pääkonsekraattorina toimi Quirico Travaini. Pellegrino asetettiin virkaansa 12. toukokuuta, ja hän toimi piispana kuolemaansa saakka.

## Lähteet
Arnoldo Onisto

**Arnoldo Onisto** (16. heinäkuuta 1912 – 8. toukokuuta 1992) oli italialainen roomalaiskatolinen piispa. Hänet vihittiin papiksi Trevison hiippakuntaan 18. marraskuuta 1934 ja nimitettiin Vicenzan hiippakunnan piispaksi 11. syyskuuta 1971. Piispaksi vihkiminen seurasi 17. lokakuuta. Pääkonsekraattorina toimi Antonio Mistrorigo, jota avustivat Antonio Cunial ja Carlo Fanton.

Onisto jäi eläkkeelle 20. helmikuuta 1988.

## Lähteet
Pietro Giacomo Nonis

**Pietro Giacomo Nonis** (24. huhtikuuta 1927 Fossalta di Portogruaro – 15. heinäkuuta 2014) oli italialainen roomalaiskatolinen piispa. Hänet vihittiin papiksi 2. heinäkuuta 1950 ja nimitettiin Vicenzan piispaksi 20. helmikuuta 1988. Piispaksi vihkiminen seurasi 9. huhtikuuta. Pääkonsekraattorina toimi Marco Cé, jota avustivat Abramo Freschi ja Arnoldo Onisto.

Nonis jäi eläkkeelle 6. lokakuuta 2003.

## Lähteet
Pietro Parolin

**Pietro Parolin** (s. 17. tammikuuta 1955) on italialainen katolisen kirkon kardinaali ja nykyinen  kardinaalivaltiosihteeri. Hänet vihki papiksi Vicenzan hiippakuntaan Arnoldo Onisto 27. huhtikuuta 1980. Hänet nimitettiin 17. elokuuta 2009 apostoliseksi nuntiukseksi Venezuelaan ja Aquipendiumin titulaariarkkipiispaksi. Piispaksi vihkimisen suoritti 12. syyskuuta paavi Benedictus XVI, jota avustivat Tarcisio Bertone ja William Joseph Levada. Parolin nimitettiin katolisen kirkon valtiosihteeriksi 15. lokakuuta 2013 ja hän sai kardinaalin arvon 22. helmikuuta 2014.

## Varhainen elämä ja koulutus
Pietro Parolin syntyi Schiavonissa, Veneton maakunnassa Pohjois-Italiassa rautakaupan johtajan ja peruskoulunopettajan lapsena. Parolinin isä kuoli auto-onnettomuudessa Pietron ollessa kymmenvuotias.

## Ura Vatikaanin diplomaattina
Parolin nimitettiin diplomaatiksi 31-vuotiaana. Vuosina 2002-2009 Parolin toimi valtiosuhteista vastaavana alivaltiosihteerinä, jolloin hän ohjasi Vatikaanin suhteita muun muassa Vietnamiin, Pohjois-Koreaan, Israeliin ja Kiinaan.

Vuonna 2009 paavi Benedictus XVI vihki Parolinin piispaksi ja nimitti hänet nuntiukseksi Venezuelaan.

### Kardinaalivaltiosihteeri
Paavi Franciscus nimitti Parolinin valtiosihteeriksi vuonna 2013 ja vuonna 2014 kardinaalien neuvostoon.

Parolinin merkittävimpiin saavutuksiin kuuluu Pyhän istuimen ja Kiinan välisten suhteiden kehittäminen, mikä huipentui vuonna 2018 kiisteltyyn sopimukseen piispojen nimittämisestä. Sopimus on saanut osakseen kritiikkiä sekä kirkon sisältä että ulkopuolelta.

## Näkemykset
Parolinia on pidetty kokeneena diplomaattina, joka hallitsee useita kieliä, mukaan lukien italia, ranska, espanja ja englanti. Hänen on katsottu olevan asiantuntija erityisesti Lähi-idän ja Aasian geopoliittisissa kysymyksissä.

Kriitikot näkevät Parolinin modernistisena edistysmielisenä, joka asettaa diplomaattiset ratkaisut uskon periaatteiden edelle. Kannattajat puolestaan pitävät häntä rauhan puolestapuhujana ja sovittelun mestarina.

Parolinin katsotaan olevan yksi mahdollisista seuraajaehdokkaista paavi Franciscukselle.

## Lähteet

## Aiheesta muualla
Maximilian von Lingg

**Maximilian von Lingg** (8. maaliskuuta 1842 – 31. toukokuuta 1930) oli saksalainen roomalaiskatolinen piispa. Hänet vihittiin papiksi Augsburgin hiippakuntaan vuonna 1865 ja valittiin sen piispaksi 1902. Hänet konsekroi piispaksi Franz Joseph von Stein. Von Lingg toimi piispana kuolemaansa saakka.

## Lähteet
Josef Freundorfer

**Josef Freundorfer** (31. elokuuta 1894 – 11. huhtikuuta 1963) oli saksalainen roomalaiskatolinen piispa. Hänet vihittiin papiksi Passaun hiippakuntaan 29. kesäkuuta 1920 ja nimitettiin Augsburgin hiippakunnan piispaksi 9. heinäkuuta 1949. Piispaksi vihkiminen seurasi 21. syyskuuta. Pääkonsekraattorina toimi Michael von Faulhaber.

Freundorfer osallistui Vatikaanin toiseen kirkolliskokoukseen ja toimi piispana kuolemaansa saakka.

## Lähteet
Ernst Felle

**Ernst Felle** (26. huhtikuuta 1876 – 1959) oli saksalainen soutaja. Hän kilpaili vuoden 1900 kesäolympialaisissa Pariisissa ja sai pronssia perämiehellisessä nelikossa.

## Lähteet
Otto Fickeisen

**Otto Fickeisen** (24. joulukuuta 1879 Ludwigshafen – 14. joulukuuta 1963) oli saksalainen soutaja. Hän voitti vuoden 1912 kesäolympialaisissa Tukholmassa kultaa perämiehellisessä nelikossa ja sai siinä lisäksi pronssimitalin vuoden 1900 kesäolympialaisissa Pariisissa. Myös Fickeisenin veli Rudolf oli olympiaurheilija.

## Lähteet
Antonius Hofmann

**Antonius Hofmann** (4. lokakuuta 1909 – 11. maaliskuuta 2000) oli saksalainen roomalaiskatolinen piispa. Hänet vihittiin papiksi Passaun hiippakuntaan 13. huhtikuuta 1936 ja nimitettiin sen koadjuuttoripiispaksi sekä Berenicen titulaaripiispaksi 20. syyskuuta 1961. Piispaksi vihkiminen seurasi 26. marraskuuta. Pääkonsekraattorina toimi Simon Konrad Josef Landersdorfer, jota avustivat Josef Freundorfer ja Josef Hiltl.

Hofmannista tuli Passaun piispa 27. lokakuuta 1968. Hän osallistui Vatikaanin toiseen kirkolliskokoukseen ja jäi eläkkeelle 15. lokakuuta 1984.

## Lähteet
Josef Hiltl

**Josef Hiltl** (30. elokuuta 1889 – 20. huhtikuuta 1979) oli saksalainen roomalaiskatolinen piispa. Hänet vihittiin papiksi Regensburgin hiippakuntaan 29. kesäkuuta 1914 ja nimitettiin sen vihkipiispaksi sekä Constantinan titulaaripiispaksi 28. huhtikuuta 1951. Piispaksi vihkiminen seurasi 14. toukokuuta. Pääkonsekraattorina toimi Michael Buchberger.

Hiltl osallistui Vatikaanin toiseen kirkolliskokoukseen.

## Lähteet
Ludwig Sebastian

**Ludwig Sebastian** (6. lokakuuta 1862 – 20. toukokuuta 1943) oli saksalainen roomalaiskatolinen piispa. Hänet vihittiin papiksi Bambergin arkkihiippakuntaan 7. elokuuta 1887 ja nimitettiin Speyerin hiippakunnan piispaksi 28. toukokuuta 1917. Piispaksi konsekroinnin suoritti 23. syyskuuta Johann Jakob von Hauck, jota avustivat Maximilian von Lingg ja Johannes Leo von Mergel.

## Lähteet
Otto Licha

**Otto Licha** (2. marraskuuta 1912 – 9. huhtikuuta 1996) oli itävaltalainen käsipalloilija. Hän kilpaili vuoden 1936 kesäolympialaisissa Berliinissä ja kuului siellä hopeaa saaneeseen joukkueeseen.

## Lähteet
World Touring Car Championship -kausi 2012

**[[FIA]] World Touring Car Championship -kausi 2012** oli WTCC-sarjan historian yhdeksäs kausi ja järjestyksessään kahdeksas sarjan käynnistyttyä uudelleen vuonna 2005. Kaudella 2012 sarjassa ajettiin 24 osakilpailua 12 eri radalla. Kausi alkoi 11. maaliskuuta Italian Monzasta ja päättyi 18. marraskuuta Macaon katuradalla. Sarjan kuljettajien mestaruuden voitti Robert Huff ja valmistajissa Chevrolet.

## Tallit ja kuljettajat

= Kuljettaja kerää yksityiskuljettajien Yokohama Trophy -pisteitä.

 = Vieraileva kuljettaja/talli, joka ei täyttänyt FIA:n asettamia vaatimuksia, ei saanut mestaruuspisteitä.

## Kilpailukalenteri

(*) = Tarkoittaa aika-ajossa kymmenenneksi sijoittunutta ja siten viikonlopun toiseen kilpailuun paalulta lähtenyttä kilpailijaa.

## Tulokset

### Pisteenlasku
* Aika-ajoista jaetaan pisteitä viidelle, ja kilpailuista kymmenelle ensimmäiselle seuraavalla systeemillä:

Lisäksi Yokohama Trophy -luokassa:
* Aika-ajon nopeimmalle 1 piste
* Jokaisen kisan nopeimman kierroksen ajavalle 1 piste

### Kuljettajien pisteet
{|
|valign="top"|

1 2 3 4 5 Sijoitus aika-ajossa, joka oikeuttaa pisteille.

† — Kuljettaja keskeytti/ei päässyt maaliin, mutta sai sijoituksen ajettuaan yli 90 % kisapituudesta.

### Valmistajien pisteet

### Yksityiskuljettajien Yokohama Trophy -pisteet

## Lähteet
Rovaniemen koulutuskuntayhtymä REDU

**Rovaniemen koulutuskuntayhtymä REDU** on Rovaniemen koulutuskuntayhtymän ammatillinen oppilaitos. Ammattiopistossa opiskelee noin 5&nbsp;000 opiskelijaa. Oppilaitos on perustettu 1.1.2006 ja siellä voi suorittaa seuraavat koulutusalat: Humanistinen ja kasvatusala, liiketalouden ja hallinnon ala, luonnotieteiden ala, sosiaali,- terveys- ja liikunta-ala, metsäala, autoala, logistiikka-ala, maarakennus, tekniikan ja liikenteen ala, luonnonvara- ja ympäristöala sekä matkailu,- ravitsemis- ja talousala.

Oppilaitoksella on yksiköitä Rovaniemellä, Kemijärvellä, Kittilässä ja Sodankylässä.

## Lähteet
Karkkilan Tienoo

**Karkkilan Tienoo** oli Karkkilaan ja Nummi-Pusulaan Uudellamaalla leviävä paikallislehti. Lehti perustettiin vuonna 1962, ja se ilmestyi kerran viikossa keskiviikkoisin. Lehteä julkaisi aiemmin Karprint Oy ja vuoden 2021 helmikuusta alkaen Keskisuomalainen-konserniin kuuluva Etelä-Suomen Media. Karkkilan Tienoon julkaiseminen päättyi 1. joulukuuta 2022.

## Lähteet
Lopen Lehti

**Lopen Lehti** on Lopelle Kanta-Hämeessä leviävä paikallislehti. Lehti on ilmestynyt vuodesta 1936. Se ilmestyy kerran viikossa torstaisin. Lopen Lehteä on julkaisi vuodesta 1995 Karprint Oy. Median toimitus sijaitsee Lopella. Päätoimittaja on Vesa Valtonen. Nykyään lehteä julkaisee Keskisuomalainen Media.

## Lähteet

## Aiheesta muualla
* Lopen Lehti
A. P. Herbert

**Alan Patrick Herbert**, yleensä **A. P. Herbert** tai **A. P. H.** (24. syyskuuta 1890 – 11. marraskuuta 1971) oli brittiläinen humoristi, kirjailija ja näytelmäkirjailija, joka myös kampanjoi lakiuudistusten puolesta. Hän oli 15 vuotta sitoutumaton parlamentin jäsen Oxfordin yliopiston edustajana, tosin viisi vuotta siitä Britannian kuninkaallisen laivaston palveluksessa.

## Aiheesta muualla

*''Time'' profile, 1952 
*Checklist of known Misleading Cases
Kari Ebeling

**Kari Ebeling** (20. syyskuuta 1940 Helsinki – 12. helmikuuta 2012) oli suomalainen paperinvalmistuksen kehittäjä ja professori.

Helsinkiläissyntyinen Ebeling vietti lapsuutensa Kajaanissa, jossa hänen isänsä metsäneuvos Ilmari Ebeling oli  Kajaani Oy:n johtaja. Kari Ebeling valmistui Teknillisestä korkeakoulusta 1963 ja väitteli tohtoriksi Yhdysvalloissa. 

Ebeling oli Teknillisen korkeakoulun paperinvalmistusteknologian professori vuosina 1978–1987. Hän toimi sitten tutkimus- ja kehitysjohtajana Nokian metsäteollisuudessa, James River Corporationissa 1987–1988 ja viimeksi Kymmene-yhtiössä ja UPM-Kymmenessä 1989-2004.

## Lähteet

## Aiheesta muualla
* Kari Ebelingin muistokirjoitus Helsingin Sanomissa
Target Racing

**Target Racing** tunnetaan myös nimellä **BVM Target** on italialainen pikkuformulatalli, joka kilpailee nykyään Formula Renault 3.5, Formula Abarth ja Italian F3 sarjoissa. Talli perustettiin vuonna 1997. Talli on voittanut kolme kuljettajien ja valmistajien mestaruutta Italian F3 sarjassa vuosina 2002, 2003 ja 2009. Talli on aiemmin kilpaillut myös Formula Chrysler Euroseries-sarjassa vuonna 2001 sijoittuen sarjan neljänneksi.
Keulankärjet

**Keulankärjet** (*Oxytropis*) on kasvisuku hernekasvien heimossa. Siihen kuuluu kaikkiaan noin 615 lajia.

## Keulankärkilajeja
### Lajit ja alalajit Pohjoismaissa
* kenttäkeulankärki (*Oxytropis campestris*)
** etelänkeulankärki (*O. campestris* subsp. *campestris*)
** lännenkeulankärki (*O. campestris* subsp. *scotica*)
** idänkeulankärki (*O. campestris* subsp. *sordida*)
* norjankeulankärki (*Oxytropis deflexa* subsp. *norvegica*)
* tunturikeulankärki (*Oxytropis lapponica*)
* arokeulankärki (*Oxytropis pilosa*) 

Pohjoismaissa tavataan neljä luonnonvaraista keulankärkilajia, jotka ovat harvinaisia. Ne ovat matalakasvuisia ruohoja, jotka muistuttavat ulkonäöltään kurjenherneitä (*Astragalus*). Suomessa tavataan keulankärjistä kenttäkeulankärjen alalajia idänkeulankärkeä harvinaisena harjukasvina sekä tunturikeulankärkeä erittäin harvinaisena tunturikasvina.

### Muita lajeja
* *[[Oxytropis deflexa]]*
* savoijinkeulankärki (*Oxytropis fetida*)
* vuorikeulankärki (*Oxytropis halleri*)
* *[[Oxytropis uniflora]]*
* *[[Oxytropis uschakovii]]*
* samettikeulankärki (*Oxytropis xerophila*)

## Lähteet

## Aiheesta muualla
* Finto: Kassu – Kasvien suomenkieliset nimet: ''Oxytropis''
* Suomen Lajitietokeskus: Keulankärjet – ''Oxytropis''
Peter Göbl

**Peter Göbl** (24. toukokuuta 1851 – 15. helmikuuta 1916) oli saksalainen roomalaiskatolinen piispa. Hänet vihittiin papiksi 29. kesäkuuta 1877 ja nimitettiin Augsburgin hiippakunnan vihkipiispaksi sekä Sinopen titulaaripiispaksi 28. helmikuuta 1911. Piispaksi konsekroinnin suoritti 2. huhtikuuta Maximilian von Lingg.

Göbl toimi piispana loppuikänsä.

## Lähteet
Karl Reth

**Karl Reth** (20. lokakuuta 1849 – 27. maaliskuuta 1933) oli saksalainen roomalaiskatolinen piispa. Hänet vihittiin papiksi Augsburgin hiippakuntaan 26. heinäkuuta 1873 ja nimitettiin sen vihkipiispaksi sekä Leten titulaaripiispaksi 27. huhtikuuta 1916. Piispaksi vihkiminen seurasi 11. kesäkuuta. Pääkonsekraattorina toimi Maximilian von Lingg. Reth toimi vihkipiispana kuolemaansa saakka.

## Lähteet
Ulderico Carpegna

**Ulderico Carpegna** (24. kesäkuuta 1595 – 24. tammikuuta 1679) oli italialainen roomalaiskatolinen piispa ja kardinaali. Hän toimi Gubbion piispana vuosina 1630–1638 ja sitten Todin piispana vuoteen 1643. Hänet konsekroi piispaksi Luigi Caetani, jota avustivat Antonio Ricciulli ja Benedetto Landi. Hänestä tehtiin kardinaali 28. marraskuuta 1633.

## Lähteet
John Exley

**John Onins Exley nuorempi** (23. toukokuuta 1867 Philadelphia, Pennsylvania – 27. heinäkuuta 1938 Milford, Delaware) oli yhdysvaltalainen soutaja. Hän oli kaksinkertainen olympiavoittaja; hän sai kultaa kahdeksikossa sekä vuoden 1900 kesäolympialaisissa Pariisissa että vuoden 1904 kesäolympialaisissa Saint Louisissa.

## Lähteet
Joseph Dempsey

**Joseph Francis** ("Joe") **Dempsey** (12. lokakuuta 1875 Philadelphia – 7. elokuuta 1942 Philadelphia) oli yhdysvaltalainen soutaja. Hän voitti vuoden 1904 kesäolympialaisissa Saint Louisissa kahdeksikossa kultaa *Vesper Boat Club* -joukkueessa, jota valmensi hänen vanhin veljensä Jim.

## Lähteet
Club Life Volume Two – Miami

**Club Life Volume Two – Miami** on Tiëston miksauskokoelma-albumi. Albumilla Tiësto on mukana kappaleissa Miami, Chasing Summers, We Own the Night, What Can We Do, Somebody I Used to Know, Paradise, Young Blood, Can't Stop Me Now, Make Some Noise ja Maximal Crazy. Ennen albumin julkaisua, Tiësto esiintyi Ultra Music Festivalissa Miamissa.

## Kappaleet
**CD 1**

# Tiësto - Miami (Original Mix)
# Tiësto - Chasing Summers (Original Mix)
# Tiësto & Wolfgang Gartner feat. Luciana - We Own the Night (Original Mix)
# Tiësto - What Can We Do (A Deeper Love) (Third Party Remix)
# Baggi Begovic feat. Josie Cotton - If a Lie Was Love (Baggi Begovic KNAL Mix)
# Gotye feat. Kimbra - Somebody That I Used to Know (Tiësto Remix)
# Coldplay - Paradise (Tiësto Remix)
# Sultan + Ned Shepard feat. Quilla - Walls (Original Mix)
# The Naked & Famous - Young Blood (Tiësto & Hardwell Remix)
# John Dahlbäck - Life (Original Mix)
# John de Sohn feat. Andreas Moe - Long Time (Original Mix)
# Ivan Gough & Feenixpawl feat. Georgi Kay - In My Mind (Axwell Mix)
# Avesta - Arena (Original Mix)
# Afrojack & Shermanology - Can't Stop Me Now (Tiësto Remix)
# Tiësto & Swanky Tunes feat. Ben McInerney of New Navy - Make Some Noise (Original Mix)
# Tiësto - Maximal Crazy (Original Mix)

**CD 2, Deluxe Edition**

# Tiësto & Steve Aoki - Tornado (Original Mix)
# Tiësto & Mark Knight feat. Dino - Beautiful World (Original Mix)
# Hard-Fi - Fire in the House (Tiësto Remix)
# Marcel Woods - Advanced (Tiësto Remix)

## Aiheesta muualla

* Tiëston viralliset sivut
* Maximal Crazy -musiikkivideo
* We Own the Night -musiikkivideo
Vuohenherneet

**Vuohenherneet** (*Galega*) on kasvisuku hernekasvien (*Fabaceae*) heimossa. Sukuun kuuluu kahdeksan lajia ruohoja tai varpuja.

## Vuohenhernelajeja
* rohtovuohenherne (*Galega officinalis*)
* rehuvuohenherne (*Galega orientalis*)
* *Galega africana*

### Lajit Pohjoismaissa
Pohjoismaissa tavataan kaksi vuohenhernelajia, jotka ovat tulokkaita. Ne ovat monivuotisia melko korkeaksi kasvavia ruohoja, joiden lehdet muodostuvat soikeista parittaisista lehdyköistä ja kukintona on pitkä latvaterttu. Suomessa viljellään Etelä- ja Keski-Euroopasta kotoisin olevaa rohtovuohenhernettä koristekasvina. Rehuvuohenhernettä, joka on kotoisin Kaukasukselta, viljellään nurmi-, rehu- ja koristekasvina. Laji on harvoin levinnyt viljelykarkulaiseksi tai on tulokas.

## Lähteet

## Aiheesta muualla
* Suomen Lajitietokeskus: Vuohenherneet (''Galega'') 
* Finto: Kassu – Kasvien suomenkieliset nimet: ''Galega''
* ITIS: ''Galega'' 
* United States Department of Agriculture (USDA): ''Galega'' 
* Flora of Pakistan: ''Galega''
George Cattanach

**George James Cattanach** (25. heinäkuuta 1878 Alexandria, Ontario, Kanada – 29. tammikuuta 1954, East Chicago, Indiana, Yhdysvallat) oli kanadalainen haavipalloilija. Hän kuului vuoden 1904 kesäolympialaisissa Saint Louisissa kultaa voittaneeseen Winnipeg Shamrocks -joukkueeseen.

## Lähteet
Zdravko-Ćiro Kovačić

**Zdravko-Ćiro Kovačić** (6. heinäkuuta 1925 Šibenik, Serbien, kroaattien ja sloveenien kuningaskunta – 1. huhtikuuta 2015 Rijeka, Kroatia) oli Jugoslaviaa edustanut vesipalloilija ja olympiamitalisti. Hän kuului hopeaa saaneeseen joukkueeseen sekä Helsingin kesäolympialaisissa 1952 että Melbournen kesäolympialaisissa 1956. Hän kilpaili myös Lontoon kesäolympialaisissa 1948.

Kovačić kuoli 89-vuotiaana Kroatian Rijekassa 1. huhtikuuta 2015.

## Lähteet
* Zdravko-Ćiro Kovačić Bio, Stats and Results  Olympics at Sports-Reference.com 

### Viitteet
Hermann Wilker

**Hermann Wilker** (24. heinäkuuta 1874 – 28. joulukuuta 1941) oli saksalainen soutaja. Hän kilpaili vuoden 1912 kesäolympialaisissa Tukholmassa, jossa hän kuului kultaa perämiehellisessä nelikossa voittaneeseen joukkueeseen. Kesäolympialaisissa 1900 Pariisissa hän oli saanut siinä pronssia.

## Lähteet
Sarviapilat

**Sarviapilat** (*Trigonella*) on kasvisuku hernekasvien heimossa. Siihen kuuluu 104 lajia. Tunnetuimpia lajeja on maustekasvina käytetty rohtosarviapila (*Trigonella foenum-graecum*).

## Sarviapilalajeja
* matosarviapila (*Trigonella anguina*)
* etelänsarviapila (*Trigonella balansae*)
* sinisarviapila (*Trigonella caerulea*)
** sinisarviapila (*T. caerulea* subsp. *caerulea*)
** rikkasinisarviapila (*T. caerulea* subsp. *procumbens*)
* rohtosarviapila (*Trigonella foenum-graecum*)
* keltasarviapila (*Trigonella glabra*)
* komeasarviapila (*Trigonella grandiflora*)
* kultasarviapila (*Trigonella hierosolymitana*)
* tähtisarviapila (*Trigonella stellata*)
* *[[Trigonella spinosa]]*

Suomessa on tavattu luonnonvaraisena joitain sarviapilalajeja, muun muassa sinisarviapilaa, satunnaisina ja hyvin harvinaisina tulokaskasveina.

## Lähteet

## Aiheesta muualla
* Finto: Kassu – Kasvien suomenkieliset nimet: Sarviapilat (''Trigonella'')
* Suomen Lajitietokeskus: Sarviapilat – ''Trigonella''
* ITIS: ''Trigonella'' 
* United States Department of Agriculture (USDA): ''Trigonella'' 
* Flora of China: ''Trigonella''
Carl Lehle

**Carl Lehle** (2. joulukuuta 1872 Eriskirch – 18. syyskuuta 1939 Ludwigshafen am Rhein) oli saksalainen soutaja. Hän kilpaili vuoden 1900 kesäolympialaisissa Pariisissa ja kuului siellä perämiehellisessä nelikossa pronssia saaneeseen *Ludwigshafener Ruder Verein* -joukkueeseen.

## Lähteet
P1 Motorsport

**P1 Motorsport** on brittiläinen pikkuformulatalli, joka kilpailee Formula Renault 3.5 -sarjassa. Tallin perusti Brabham- ja Lotus-talleissa aiemmin työskennellyt Roly Vincini vuonna 1990. Talli kilpaili Britannian F3-sarjassa vuosina 1992–1993 ja uudestaan 2003–2005. Vuodesta 2007 P1 Motorsport on kilpaillut World Series by Renault -sarjoissa. Vuonna 2008 tallin kuljettaja Giedo van der Garde voitti Formula Renault 3.5 -sarjan kuljettajien mestaruuden. Vuosina 2011–2013 talli kilpaili hollantilaisella lisenssillä FR 3.5 -sarjassa. Tallin päämaja sijaitsee Norfolkissa.
Petra Hammesfahr

**Petra Hammesfahr** (s. 10. toukokuuta 1951) on saksalainen rikoskirjailija. Hän asuu Kerpenissä Saksassa. Hammesfahrin ensimmäinen trilleri julkaistiin 1991. Hammesfahrin ensimmäinen suomennettu teos *[[Syysuhri]]* julkaistiin 2004. 

Hammesfahr on käsikirjoittanut myös lukuisia tv-elokuvia: Heiß und kalt (1997), Post Mortem - Der Nuttenmörder (1997), Der stille Herr Genardy (1997), Die Mutter (2002), Der Puppengräber (2003), Die Lüge (2008), sekä kaksiosaisen tv-sarjan: Die Cleveren.
 

## Bibliografia
### Suomennetut teokset
**[[Syysuhri]]*, Otava, 2006 (Das letzte Opfer, 2002)
**[[Pahantekijä]]*, Otava, 2005 (Die Sünderin, 1999)
**[[Uskoton mies]]*, Otava, 2006 (Bélas Sünden, 2003)

### Suomentamattomia teoksia
*Wer zweimal lebt, ist nicht unsterblich (1991
*Marens Lover (1991)
*Das Geheimnis der Puppe (1991)
* Die Frau, die Männer mochte (1991)
* Am Ende des Sommers (1992)
* Geschwisterbande (1992)
* Der Engel mit den schwarzen Flügeln (1992)
*Merkels Tochter (1993)
*Brunos grosse Liebe (1993)
*Der stille Herr Genardy (1993)
*Die Augen Rasputins (1993)
*Verbrannte Träume (1994)
*Betty (1995)
*Bergisch Gladbach (1995)
*Heiss und kalt (1997)
*Der Puppengräber (1999)
*Die Mutter (2000)
*Lukkas Erbe (2000)
*Der Ausbruch (2001)
*Die Chefin (2001)
*Meineid (2001)
*Roberts Schwester (2002)
*Die Lüge (2003)
*Die Freundin (2004)
*Mit den Augen eines Kindes (2004)
*Ein süßer Sommer (2004)
*Der Schatten (2005)
*Seine große Liebe (2005)
*Am Anfang sind sie noch Kinder (2006)
*Erinnerung an einen Mörder (2008)
*Ein fast perfekter Plan (2009)
*Der Frauenjäger (2011)
*Die Schuldlosen (2012)

## Aiheesta muualla
*http://www.tornio.fi/index.php?p=HammesfahrPetra7
*http://www.krimi-couch.de/krimis/petra-hammesfahr.html
*Petra Hammesfahr imdb.com - englanniksi
Tukikohta

**Tukikohta** voi tarkoittaa ainakin seuraavia:

*sotilastukikohta, paikka, johon on rauhan aikana sijoitettu armeijan yksiköitä
*tukikohta, taistelutekniikka
**[[Tukikohta (romaani)|Tukikohta]]*, Stephen Kingin romaani vuodelta 1978
**[[Tukikohta (minisarja)|Tukikohta]]*, edellisen pohjalta vuonna 1994 tehty minisarja
Diana Pizzavini

**Diana Pizzavini** (6. elokuuta 1911 Pavia, Italia – 23. tammikuuta 1989) oli italialainen voimistelija. Hän kilpaili vuoden 1928 kesäolympialaisissa Amsterdamissa ja kuului siellä hopeaa saaneeseen joukkueeseen.

Pizzavini täytti 17 vuotta kaksi päivää ennen kilpailujen alkua. Olympialaisiin osallistumisen myötä joukkue *(Piccole Ginnaste Pavesi)* matkasi ensimmäistä kertaa ulkomaille. Hollannin kuningatar onnitteli joukkuetta ja kotimaahaan palattua heidät otettiin ilolla vastaan joukkueen kotikaupungissa Paviassa. Diktaattori Benito Mussolini onnitteli heitä myös henkilökohtaisesti Roomassa.

## Lähteet
Bianca Ambrosetti

**Bianca Ambrosetti** (1. maaliskuuta 1914 Pavia – 30. marraskuuta 1929 Pavia) oli italialainen voimistelija. Hän kilpaili vuoden 1928 kesäolympialaisissa Amsterdamissa ja kuului siellä hopeaa saaneeseen joukkueeseen. Kilpailuja seuranneena vuonna hän kuoli tuberkuloosiin.

## Lähteet
Lavinia Gianoni

**Lavinia Gianoni** (31. tammikuuta 1911 Pavia – 2005) oli italialainen voimistelija. Hän kilpaili vuoden 1928 kesäolympialaisissa Amsterdamissa ja kuului siellä hopeaa saaneeseen joukkueeseen.

## Lähteet
Max Hainle

**Max Hainle** (3. helmikuuta 1882 Dortmund – 19. huhtikuuta 1961) oli saksalainen uimari ja vesipalloilija. Hän voitti 200 metrin joukkueviestissä kultaa vuoden 1900 kesäolympialaisissa Pariisissa ja sijoittui lisäksi 1&nbsp;000 metrin vapaauinnissa neljänneksi. Hän kilpaili samoissa kisoissa myös vesipallossa.

## Lähteet
Hermín Negrón Santana

**Hermín Negrón Santana** (10. marraskuuta 1937 – 10. maaliskuuta 2012) oli puertoricolainen roomalaiskatolinen piispa. Hänet vihittiin papiksi 30. toukokuuta 1969 ja nimitettiin San Juan de Puerto Ricon vihkipiispaksi sekä Gegin titulaaripiispaksi 30. kesäkuuta 1981. Piispaksi vihkiminen seurasi 7. syyskuuta. Pääkonsekraattorina toimi Luis Aponte Martínez, jota avustivat Enrique Manuel Hernández Rivera ja Rafael Grovas Felix.

## Lähteet
HMS Teazer

**HMS Teazer** on ollut kahdeksan Britannian Kuninkaallisen laivaston aluksen nimenä.

* HMS Teazer (1794), 14-tykkinen Conquest-luokan priki
* HMS Teazer (1798), 6-tykkinen kuunari
* HMS Teazer (1804), 12-tykkinen Archer-luokan priki
* HMS Teazer (1846), Teazer-luokan tykkivene
* HMS Teazer (1868), Beacon-luokan tykkivene
* HMS Teazer (1895), Conflict-luokan torpedovenehävittäjä
* HMS Teazer (1917), R-luokan hävittäjä
* HMS Teazer (R23), T-luokan hävittäjä
Jacoba Stelma

**Jacoba Cornelia** ("Co") **Stelma** (2. heinäkuuta 1907 Haag – 30. elokuuta 1987 Brielle) oli alankomaalainen voimistelija. Hän kilpaili vuoden 1928 kesäolympialaisissa Amsterdamissa ja kuului siellä hopeaa saaneeseen joukkueeseen.

## Lähteet
Rubén Wolkowyski

**Rubén Oscar Wolkowyski** (s. 30. syyskuuta 1973 Juan José Castelli) on argentiinalais-puolalainen koripalloilija.

## Ura

Wolkowyski debytoi Quilmesin joukkueessa kaudella 1993–1994 ja edusti seuraa vuoteen 1997 asti. Hän voitti seuran paidassa kaksi kertaa maan torjuntatilaston sekä levypallotilaston. Vuonna 1997 Wolkowyski siirtyi Boca Juniorsin koripallojoukkueeseen, jossa hän voitti torjuntatilaston kaudella 1997–1998. Kaudeksi 1999–2000 hän liittyi argentiinalaiseen Estudiantesiin, jossa hän voitti Argentiinan-mestaruuden. Lisäksi hänet valittiin samana kautena sarjan arvokkaimmaksi pelaajaksi.

Kauden 2000–2001 Wolkowyski edusti NBA-seura Seattle SuperSonicsia ja teki 2,2 pistettä ottelua kohden. Seuraavaksi kaudeksi hän siirtyi Dallas Mavericksiin, mutta hänet vapautettiin ennen yhtäkään pelattua ottelua. Tämän johdosta hän palasi Argentiinaan, Quilmesin joukkueeseen. Wolkowyski edusti seuraa muutaman kuukauden ja siirtyi tammikuussa TsSKA Moskovaan, jossa hän pelasi loppukauden. Kaudeksi 2002–2003 Boston Celtics hankki hänen pelioikeutensa. Wolkowyski edusti seuraa seitsemässä ottelussa ennen kuin hänet irtisanottiin. Loppukauden hän pelasi espanjalaisessa Saski Baskoniassa. Kauden 2003–2004 Wolkowyski pelasi Olympiakosissa ja vuodet 2004–2007 venäläisessä Himkissä. Tämän jälkeen hän pelasi Prokom Trefl Sopotissa, josta hän siirtyi kesken kauden italialaiseen Scafati Basketiin.

Tämän jälkeen Wolkowyski on edustanut muun muassa Club Biguáa, Atléticos de San Germánia sekä Libertad de Sunchalesia. Vuonna 2011 hän siirtyi La Uniónin koripallojoukkueeseen.

## Lähteet

## Aiheesta muualla
* Profiili archive.fiba.com 
* Euroliigan pelaajaprofiili 
* NBA:n pelaajaprofiili
Cyberbully

**Cyberbully** on vuonna 2011 ensi-iltansa saanut kanadalainen draamaelokuva. Se kertoo teinitytöstä nimeltään Taylor Hillridge (Emily Osment), jonka äiti Kris (Kelly Rowan) on hyvin tarkka netissä liikkumisen suhteen eikä päästä lapsiaan Tayloria ja Ericiä (Robert Naylor) sopimattomille sivuille. Hän antaa kuitenkin Taylorille tämän 17-vuotissyntynäpäivälahjaksi oman läppärin ja hän kirjautuu suosittuun yhteisöpalveluun nimeltä Cliqster. Joku kuitenkin hakkeroituu Taylorin profiiliin ja Tayloria aletaan kiusata.

## Juoni

Taylor Hillridge (Emily Osment) on teinityttö joka asuu omakotitalossa pikkuveljensä Ericin (Robert Naylor) kanssa yksinhioltajaäitinsä Krisin (Kelly Rowan) kasvattamana Taylorin isän jätettyä perheen. Taylorilla on kaksi hyvää ystävää, Samantha Caldone (Kay Panabaker) ja Cheyenne Mortenson (Meaghan Rath). Aikaisemmin Taylor haukkui yhtä luokkakaveriaan, Lindsay Fordycea (Nastassia Markiewicz) josta Lindsay loukkaantuu.

Taylor saa läppärin 17-vuotislahjaksi äidiltään. Alussa Taylor on innoissaan yksityisyydestä ja siitä, että hän voi mennä nettiin ilman että hänen äitinsä valvoo koko ajan. Myöhemmin hänen ihastuksensa Scott pyytää tätä tansseihin, johon hän vastaa myöntävästi. Cheyenne on iloinen ystävänsä puolesta, mutta Samantha ei pidä Scottista, sillä hän seurusteli aikaisemmin hänen kaverinsa kanssa, joka jätti Samanthan.

Taylor huomaa pian tullessaan verkkokiusatuksi yhteisöpalvelussa nimeltä Cliquester. Asiat alkavat mennä väärin kun Taylorin veli, Eric, hakkeroituu hänen profiiliinsa ja postaa tuhman viestin Taylorista. Koulun oppilaat kirjoittavat kauheita kommentteja hänestä ja häntä pelottaa kohdata kaverinsa koulussa. Taylor myös tapaa "Jamesin" netissä ja luulee että poika on kiva, mutta hän levittääkin huhua että Taylor olisi maannut hänen kanssaan. Tayloria aletaan haukkua, ja luokkakavereiden kiusaaminen saa Taylorin surulliseksi. Scott taas kertoo ettei voikaan tulla Taylorin kanssa tanssiaisiin ja Cheyenne ja Samantha kääntävät selkänsä hänelle.

Masentunut Taylor postaa videon nettiin, jossa hän kertoo ettei voi enää elää itsensä kanssa. Samantha näkee sen ja menee nopeasti Taylorin talolle, missä hän yritti itsemurhaa pillereiden yliannostuksella, muttei saanut korkkia irti. Taylor lähetetään sairaalaan ja hänen äitinsä oppii tapauksesta ja juttelee koulujärjestelmän kanssa lapsista, jotka käyvät läpi samaa mitä Taylorkin. Kris myös ehdottaa, että Taylor liittyisi tukiryhmään saadakseen apua.

Taylorille selviää että hänen luokkakaverinsa Caleb on myös tukiryhmässä ja häntä kiusataan pojista tykkäämisen takia. Taylor saa tukea ryhmästä ja pärjää kiusaamisen kanssa paljon paremmin. Hän saa tietää, että Samantha loi "James"-valeprofiilin ja lähetti sillä kaamean viestin Taylorista. Hän tuntee syyllisyyttä ja alkaa itsekin kärsiä verkkokiusaamisesta. Taylor saa tietää siitä ja kertoo Samanthalle tukiryhmästä antaen hänelle samalla anteeksi. Heistä tulee taas ystäviä ja koulussa pistävät Cheyennen, Calebin ja Scottin ohella vastaan Lindsaylle ja lopussa Krisin avustuksella säädetään laki, jossa verkkokiusaaminen kielletään.
Carlos Deltour

**Carlos Deltour** (8. huhtikuuta 1864 Guadalajara – 29. toukokuuta 1920 Cambo-les-Bains) oli ranskalainen soutaja, joka edusti Rowing Club Castillonia. Hän kilpaili vuoden 1900 kesäolympialaisissa Pariisissa ja sai siellä pronssia perämiehellisessä kaksikossa.

## Lähteet
Chóra (Kythera)

**Chóra** () eli **Kythera** () on Kreikan kylä, joka sijaitsee Kytheran saarella ja kuuluu Kytheran kuntaan, Saarten alueyksikköön ja Attikan alueeseen. Kylän väkiluku on 281 (vuonna 2011). Chóra on Kytheran saaren pääkylä sekä Kytheran kunnan kuntakeskus.

Chóra sijaitsee Kytheran eteläosassa. Se muodostaa laajemman kyläyhdyskunnan (Τοπική Κοινότητα Κυθήρων, *Topikí Koinótita Kythíron*), johon kuuluvat varsinaisen Chóran kylän lisäksi Kálamos, Kapsáli, Manitochóri, Poúrko ja Strapódi. Koko yhdyskunnan väkiluku on 665.

## Historia

Saaren ollessa Venetsian tasavallan alaisena, siirrettiin saaren pääkaupunki Palaióchorasta, pienestä 1200-luvulla rakennetusta bysanttilaisesta sitadellista, turvallisuussyistä Chóraan. Kahden kilometrin päässä etelässä, sijaitsee Kapsálin kylä, joka toimi venetsialaiskaudella Chóran satamana. Chóran linna rakennettiin vuonna 1503 pienen jo olemassaolleen suojamuurin sisään. Chóran kylä puolestaan rakennettiin linnan ainoan sisäänkäynnin eteen.

## Rakennukset

Kylän arkkitehtuuri muistuttaa Egeanmeren alueen arkkitehtuuria. Lisäksi havaittavissa on englantilaisia ja venetsialaisia vaikutteita. Chóran rakennukset on rakennettu hyvin lähelle toisiaan ja kadut ovat kapeita, eikä kaikkialle pääse edes kaksipyöräisillä kulkuneuvoilla. Chórassa on kaksi pääaukiota. Toinen on nimeltään Estavroménoksen aukio, jolla ranskalaiset julistivat vuonna 1799 Ranskan suuren vallankumouksen periaatteita. Aukiolla poltettiin samoihin aikoihin myös *[[Libro d'Oro]]* -teos, joka oli luettelo Venetsian tasavallan aatelisista.

Pääaukioista toisella sijaitsee puolestaan Kytheran kunnantalo, muita julkisia palveluita sekä pankkeja. Kylän itäisimmässä paikassa sijaitsee Belvedere-niminen näköalapaikka, josta näkee esimerkiksi Kapsálin kylän rannat. Belvederestä alkaa laskeutuminen kohti Kapsálin kylää. Chóran linnan ja sen uloimpien muurien välissä sijaitsee Mésa Voúrgos -niminen alue, jolla sijaitsee useita yksityisiä kirkkorakennuksia. Nämä rakennukset ovat vuosisatojen ajan olleet muutamien perheiden omistuksessa.

Kylän nähtävyyksiin kuuluu myös muun muassa Kytheran arkeologinen museo.

## Lähteet

## Aiheesta muualla
Walter Middelberg

**Walter Middelberg** (30. tammikuuta 1875 Zwolle – 15. syyskuuta 1944 Zwolle) oli alankomaalainen soutaja. Hän kilpaili vuoden 1900 kesäolympialaisissa Pariisissa ja sai siellä pronssia kahdeksikossa Minerva Amsterdam -joukkueen jäsenenä. Hän oli kilpaillessaan kemian opiskelija.

## Lähteet
Olivia Ainali

**Olivia Ainali** on suomalainen näyttelijä ja laulaja. Hän tuli tunnetuksi roolistaan viileänä Venlana elokuvassa *[[Risto Räppääjä ja viileä Venla]]* (2012). Näyttelemisen lisäksi Olivia Ainali laulaa a cappella -yhtye CALLAssa.

## Perhe ja tausta
Ainali on oopperalaulaja professori Jorma Hynnisen tyttärentytär ja harpisti Laura Hynnisen tytär.

## Ura
Hän on näytellyt viileää Venlaa elokuvassa *[[Risto Räppääjä ja viileä Venla]]* (2012), Janina Sorjosta Yle TV1:n rikossarjassa *[[Sorjonen]]* (2016–2019) ja Sannia Ylen draamakomediasarjassa *[[Kynsin hampain]]* (2016). Ainali näyttelee pääroolin Johanna Hakalana Elisa Viihteen alkuperäissarjassa *[[Korvessa kulkevi]].* Olivia Ainali sai Vuoden esiintyjä Kultainen Venla -ehdokkuuden roolistaan Korvessa kulkevi -sarjassa.

Ainali on ääninäytellyt televisiosarjoissa ja elokuvissa vuodesta 2013 lähtien. Ääniroolit mm. Nessarose Wicked -elokuvan suomenkielisessä versiossa (2024), Fei Fei elokuvassa *Kuuhun ja takaisin* (Netflix, 2020), Satin *[[Trolls]]* -elokuvissa (2016-2023), Heta sarjassa *[[Näin koulutat lohikäärmeesi]]* (Netflix) ja Ramona Fuller sarjassa *[[Fuller House]]* (Netflix)..

Lapsena hän esiintyi Iita-Linta-Marian mykässä roolissa Kansallisoopperan produktiossa *[[Punainen viiva (ooppera)|Punainen viiva]]* (2006–2007).
## Filmografia

## Teatteri

* Punainen viiva, Kansallisooppera (2006-2007)

## Lähteet
2K12 Kub

**2K12 Kub** (, suomeksi *Kuutio*) on neuvostoliittolainen liikuteltava ilmatorjuntaohjusjärjestelmä. Sen NATO-raportointinimi on **SA-6 Gainful**. Vientiversion nimi on **Kvadrat** eli ”Квадрат” (suom. *Neliö*).

Asejärjestelmä alustana on tela-ajoneuvo. Ohjuksessa (nimeltään 3M9) on kaksivaiheinen moottorimekanismi. Ensivaihe käyttää kiinteätä polttoainetta, ja ajomoottori on patoputkimoottori. Kehittely alkoi jo vuonna 1958 ja koki viivytyksiä. Ensimmäiset koelaukaisut toteutuivat vuonna 1962. Asejärjestelmä hyväksyttiin Neuvostoliiton armeijan sotavarustukseen tammikuussa 1967, kaksi vuotta Krugia myöhemmin. Sitä valmistettiin Neuvostoliitossa 1968–1985. Erilaisia kehitysversioita oli neljää eri tyyppiä. Perusversion jälkeen kehitettiin M1-versio (1973), M3 (1976) ja viimeisimpänä M4-versio (1978). Kehittelyllä haluttiin pienentää katvealueita ja parantaa asejärjestelmän häirinnänsietoa, eli lisätä näin sen tuhoamistodennäköisyyttä.

Ohjustyyppiä on käytetty muun muassa jom kippur -sodassa, missä sillä pudotettiin lukuisia israelilaisia sotilaslentokoneita, ja Balkanin sodassa. Asejärjestelmää on käytetty 25 maassa Euroopassa, Lähi-idässä sekä Afrikassa. 2K12 Kub -ohjusjärjestelmää käytettiin keskietäisyyksien alueilmatorjuntaan. Se on 2K11 Krug -järjestelmää keveämpi sekä paremmin liikuteltavissa muttei niin ulottuva. Kub-järjestelmän korvasi myöhemmin Buk M1, jonka ohjusosaa (9M38) jo Kub M4 käytti.

## Ohjusjärjestelmän ominaisuuksia/teknisiä tietoja
* ohjusten lukumäärä aselavettia kohden 3
* alkunopeus 1,5 Machia
* matkanopeus 2,8 Machia
* laukaisupaino 600&nbsp;kg
* taistelukärki 56&nbsp;kg (sirpaloituva HE-panos, sytytin: isku- ja heräte-)
* pituus 5,70&nbsp;m
* läpimitta 335&nbsp;mm
* kärkiväli 1&nbsp;524&nbsp;mm (1,52&nbsp;m)
* kantama 24&nbsp;km
* enimmäistorjuntakorkeus 12&nbsp;000&nbsp;m (12&nbsp;km) – viimeisimmässä versiossa M4: 14&nbsp;000&nbsp;m (14&nbsp;km)

## Lähteet
* Hogg, Ian: *Tykistö- ja ohjusaseet*, Suom. Petri Kortesuo, s. 225, Hämeenlinna: Karisto, 2011 
* Lappi, Ahti: *Ilmatorjunta kylmässä sodassa*, s. 197–199, Helsinki: Ilmatorjuntasäätiö, 2003. 

### Viitteet

## Aiheesta muualla

* 
*
Henricus Tromp

**Henricus Tromp** (19. maaliskuuta 1878 – 17. huhtikuuta 1962) oli alankomaalainen soutaja. Hän kilpaili vuoden 1900 kesäolympialaisissa Pariisissa ja kuului siellä pronssia kahdeksikossa saaneeseen Minerva Amsterdam -joukkueeseen.

Tromp opiskeli kilpaillessaan kaivosinsinööriksi. Hän työskenteli alalla Alankomaiden Itä-Intialla (nykyisessä Indonesiassa), jossa oli syntynyt. Hän otti vuonna 1925 käyttöönsä sukunimen Van Hettinga Tromp. Hän kuoli 84-vuotiaana Belgian Etterbeekissä.

## Lähteet
John Geiger

**John Francis Geiger** (28. maaliskuuta 1873 Philadelphia, Pennsylvania – 6. joulukuuta 1956 Philadelphia) oli yhdysvaltalainen soutaja, joka edusti Vesper Boat Clubia. Hän kilpaili vuoden 1900 kesäolympialaisissa Pariisissa ja oli siellä mukana voittamassa kultaa kahdeksikossa.

## Lähteet
Team RFR

**Team RFR**, aiemmin tunnettu nimellä **KMP Racing**, oli venäläinen formulatalli, joka kilpaili Formula Renault 3.5 -sarjassa. 

Talli perustettiin vuonna 2009, jolloin se debytoi Formula Renault 3.5 -sarjassa yhteistyössä SG Formulan kanssa. Vuonna 2010 talli käytti Ultimate Motorsportin autoja kilpaillen KMP Racing -nimellä. Vuonna 2012 tallin nimeksi vaihtui Team RFR.

Kaudeksi 2012 Tiimi muutti Colomiersin talliltaan Toulousen läheltä Nogaron radalle BRT:n tiloihin. Tallipäällikkönä oli Bruno Besson. Talli lopetti toiminnan vuonna 2012.
TTYLXOX

**TTYLXOX**, eli  **Talk To You Later Kiss Hug Kiss** on Bella Thornen single, joka kuullaan *Shake It Up: Live 2 Dance* -soundtrackillä. Kappaleessa esiintyy useita nettislangissa käytettyjä kirjainyhdistelmiä, kuten IDK (I don't know = en tiedä), LMHO (laughing my head off = nauran katketakseni) ja BFF (best friends forever = parhaat ystävät ikuisesti).
TTYLXOX tuli myyntiin iTunesissa 6.3.2012 ja mash up -musiikkivideo julkaistiin 9.3.2012 Youtubessa.
Avgó (Kythera)

**Avgó** (, suom. ”Muna”) eli **Chýtra** (; transl. myös *Chítra*) eli **Óvo** (Όβο) on pieni Kreikan saari, joka kuuluu Jooniansaarten saariryhmään ja sijaitsee Välimeressä Kytheran saaren etelärannikon edustalla. Saaren pinta-ala on 0,322 neliökilometriä ja se on asumaton. Kytheran asukkaat kertovat rakkauden jumalatar Afroditeen syntyneen Avgólla.

## Maantiede

Jooniansaarten saariryhmässä sijaitseva Avgó muodostaa yhdessä lähisaartensa kanssa Kytheran kunnan, joka kuuluu Saarten alueyksikköön ja Attikan alueeseen. Avgón pinta-ala on 0,322 neliökilometriä, ja saaren korkein kohta on 208 metriä merenpinnan yläpuolella. Saarella on hyvin jyrkkiä kallionjyrkänteitä.

Avgó muodostaa Natura 2000 -verkostoon kuuluvan suojelualueen yhdessä Kytheran saaren pohjois- ja itärannikolla olevien alueiden sekä lähistöllä sijaitsevien pienten Dragonéran, Antidragonéran, Prasonísin, Fidonísin, Kapéllon ja Koufón asumattomien kalliosaarten kanssa. Alueella on kokoa 53,9 neliökilometriä. Natura-alue on tärkeä rannikon jyrkänteiden lajeille, pesiville merilinnuille sekä muuttolinnuille. Alueen uhkana ovat saarille tuodut rotat sekä ohikulkevien laivojen mahdolliset öljypäästöt. Esimerkiksi vuonna 2000 Prasonísin saarelle haaksirikkoutui alus, josta mereen päässyt raskas polttoöljy aiheutti laajan alueen saastumisen. Myös metsästys, hallitsematon laidunnus ja tulipalot uhkaavat ovat suojelualuetta.

Avgó on pinnanmuotojensa ja vaikean lähestyttävyytensä ansiosta säilynyt suhteellisen koskemattomana. Samojen seikkojen vuoksi siellä tehdyt kasvillisuustutkimukset ovat puutteellisia ja tutkimuksia on tehty vain pienellä alalla. Kaikkiaan saarelta on löydetty 14 eri taksonia. Avgólla, kuten muillakin pienillä saarilla, on selkeät kasvillisuusvyöhykkeet. Rantavyöhykkeellä kasvaa suolakkokasveja, kuten Caryophyllales-lahkoon kuuluva *[[Frankenia hirsuta]]* ja maitteiden sukuun kuuluva vihmamaite. Seuraavalla vyöhykkeellä sisämaahan päin kasvaa suolakkokasvien lisäksi *[[Garigue|phryganan]]* lajeja. Tämä vyöhyke ei ole enää suolaisen meriveden huuhtomaa aluetta, vaikka saa yhä suolapärskeitä. Sisimmällä vyöhykkeellä kasvaa enimmäkseen *phryganan* kasvilajeja.

Saarella kasvaa esimerkiksi kaunokkien sukuun kuuluva *[[Centaurea redempta ssp. cytherea]]*, sikojuurten sukuun kuuluva *[[Scorzonera cretica]]* ja sauramojen sukuun kuuluva *[[Anthemis scopulorum]]*, jotka ovat kotoperäisiä lajeja Kreikassa.

## Mytologia

Avgón kerrotaan muistuttavan muodoltaan Uranoksen sukuelimiä, jotka titaani Kronos kreikkalaisen mytologian mukaan leikkasi irti ja heitti mereen. Merestä nousi rakkauden jumalatar Afrodite. Kytheran asukkaat kertovat Afroditen syntyneen Avgólla.

## Lähteet

* 
* 

### Viitteet

## Aiheesta muualla
* Avgó Wikimapiassa
Robert Desmettre

**Robert Desmettre** (5. elokuuta 1901 Neuville-en-Ferrain – 6. maaliskuuta 1936 Tourcoing) oli ranskalainen vesipalloilija. Hän kilpaili vuoden 1924 kesäolympialaisissa Pariisissa ja kuului vesipallossa kultaa voittaneeseen joukkueeseen.

## Lähteet
Suomalainen aarniometsä

**Suomalainen aarniometsä** on Petri Keto-Tokoin ja Timo Kuuluvaisen kirjoittama aarniometsiä käsittelevä kirja, jonka kuvitus on pääosin heidän ja valokuvataiteilijoiden Ritva Kovalaisen ja Sanni Sepon.

Kirja on saanut Vuoden luontokirja 2011 -palkinnon, Valtion tiedonjulkistamispalkinnon 2011 ja Lauri Jäntin säätiön kunniamaininnan 2011. Kuvien lisäksi siinä on tietoa luonnonmetsien elämästä, historiasta ja merkityksistä suomalaisille. Siinä kerrotaan aarniometsien lajistosta ja suojelun historiasta.

Kirjan kirjoittajat ovat toimineet luonnonmetsien ekologian opetuksen ja tutkimuksen parissa yli 20 vuotta, ja molemmat ovat koulutukseltaan metsänhoitajia.

Vuoden luontokirjan valinnan tehneen Veikko Neuvosen perusteluina valinnalle oli muun muassa, että teos vie lukijan aikamatkalle Suomen luontoon:

Kirjan korkeatasoinen kuvitus muodostaa yhtenäisen kokonaisuuden, vaikka kuvituksesta vastaa usea tekijä.

Kirjan artikkeleiden otsikot:
*Mikä on luonnonmetsä - Timo Kuuluvainen
*Suomen symboli - Petri Keto-Tokoi
*Aarniometsien arvot - Petri Keto-Tokoi
*Juuret menneisyydessä - Timo Kuuluvainen, Petri Keto-Tokoi
*Metsän muutosvoimat - Timo Kuuluvainen 
*Aarniometsän asukkaat - Petri Keto-Tokoi
*Aarniometsät häviävät - Petri Keto-Tokoi
*Suojella vai hakata - Petri Keto-Tokoi
*Aarniometsän tulevaisuus - Timo Kuuluvainen, Petri Keto-Tokoi

Kirjoittajat toteavat alkusanoissa, että kotimaan metsät ovat monille vieraampia kuin Afrikan ja Etelä-Amerikan luonto, ja siksi he haluavat kirjalla palauttaa metsäkeskustelua taloudellisista ja biologisista näkökulmista takaisin kokemukselliseen. Tutkimustieto luonnonmetsistä on viime vuosina lisääntynyt huimasti ja osoittanut monet aiemmin vallinneet käsitykset vääriksi.

## Lähteet
Jean-Baptiste Mimiague

**Jean-Baptiste Narcisse Mimiague** (3. helmikuuta 1871 Villefranche-sur-Mer – 6. elokuuta 1929 Nizza) oli ranskalainen miekkailija, joka kilpaili vuoden 1900 kesäolympialaisissa Pariisissa. Siellä hän sai miekkailumestarien floretissa pronssia.

## Lähteet
Buddhalainen kriisi

**Buddhalainen kriisi** oli toukokuusta marraskuuhun 1963 Etelä-Vietnamissa tapahtunut poliittisten ja uskonnollisten jännitteiden ajanjakso. Pääasiassa buddhalaisten munkkien johtama väkivallaton vastarinta joutui Etelä-Vietnamin hallituksen sorron alaiseksi.

Kriisi sai alkunsa yhdeksän aseettoman siviilin ampumiseen johtaneista tapahtumista Huến kaupungissa 8. toukokuuta 1963. Siviilit protestoivat buddhalaisen lipun käyttökieltoa. Kriisi päättyi Vietnamin tasavallan armeijan tekemään vallankaappaukseen ja presidentti Ngô Đình Diệmin salamurhaan 2. marraskuuta 1963.
Lounaanjuuriperhonen

**Lounaanjuuriperhonen** eli **kampasarvijuuriperhonen** (*Hepialus sylvinus*) on keskikokoinen ja helposti tunnistettava yöperhoslaji. Se kuuluu alkeellisena pidettyyn juuriperhosten heimoon ja vanhemmassa kirjallisuudessa lajin nimenä on kampasarvinen juuriperhonen.

## Koko ja ulkonäkö
Koiraan tuntosarvet ovat selvästi kampamaiset, joskin juuriperhosten tapaan lyhyet. Siipien väri vaihtelee koiraiden oranssinruskeasta naaraiden harmaanruskeaan, mutta sävyssä on myös maantieteellistä eroavaisuutta. Etusiivessä on valkoinen, harmaareunainen kuvio, joka muodostuu siiven tyvestä sen takareunan keskivaiheille ulottuvasta juovasta, joka jatkuu lähes suoran kulman tehden edelleen siiven etureunan kärkeen. Siiven etureunassa on harmaa, valkoreunainen kolmio. Takasiivet ovat yksivärisesti etusiipien väriset, ulkoreunastaan vaaleammat. Siipiväli vaihtelee koiraalla 26&ndash;40&nbsp;mm kun naarailla se on ainakin 30&ndash;50&nbsp;mm.

(MHNT) Triodia sylvina - St Foy d'Aigrefeuille - France - male dorsal.jpg|♂ 
(MHNT) Triodia sylvina - St Foy d'Aigrefeuille - France - male ventral.jpg|♂  △
(MHNT) Triodia sylvina - St Foy d'Aigrefeuille - France - female dorsal.jpg|♀ 
(MHNT) Triodia sylvina - St Foy d'Aigrefeuille - France - female ventral.jpg|♀ △


## Levinneisyys ja lentoaika
Lounaanjuuriperhosta tavataan suurimmassa osassa Eurooppaa ja idässä levinneisyys jatkuu Keski-Aasiaan. Suomessa lajin levinneisyys on kaksiosainen. Sitä tavataan Ahvenanmaalla ja Lounais-Suomessa. Lisäksi vuodesta 2006 alkaen lajia on tavattu myös Etelä-Savossa. Näiden alueiden ulkopuolelta laji puuttuu toistaiseksi kokonaan. Perhoset lentävät yhtenä, lyhyenä sukupolvena heinäkuun puolivälistä elokuun puoleen väliin.

## Elinympäristö ja elintavat
Lounaanjuuriperhonen elää lämpimillä ja aurinkoisilla paikoilla, niityillä, metsänreunuksilla ja puutarhoissa. Perhoset lentävät hämärän laskeuduttu ja tulevat hyvin valolle. Naaras oleskelee kasvillisuuden joukossa ja houkuttelee feromoneillaan koiraita, jotka lentävät naaraita etsien jonkin aikaa hämärän laskeutumisen jälkeen. Parittelu kestää muutamia tunteja. Naaras aloittaa munimisen parittelua seuraavana iltana ja voi tuottaa jopa 2000 munaa, jotka se pudottaa maahan kasveilla istuen. Toukka elää maan alla syöden kasvien juuria ja talvehtii. Ennen perhosen kuoriutumista kotelosta, kotelo nousee osittain maanpinnan yläpuolelle.

## Ravintokasvi
Toukka syö monien erilaisten ruohovartisten kasvien juuria.

## Lähteet

## Aiheesta muualla
* Moths and Butterflies of Europe and North Africa 
* Bestimmungshilfe des Lepiforums